ગુજરાતમાં સ્વાઇન ફ્લૂ જેવા ચેપી રોગનો ખતરો વધી રહ્યો છે જે ચિંતાજનક બાબત છે. જોકે હાલ તો માનવી કરતાં અશ્વ કુળનાં પશુઓ પર આફતના ઓળા ઊતર્યા હોય તેમ લાગી રહ્યું છે. ગુજરાતના વિવિધ તાલુકાઓમાં ઈંટના ભઠ્ઠાઓ પર કામ કરતાં અશ્વ કુળનાં પ્રાણીઓ (ઘોડા, ગર્દભ, ખચ્ચર)માં ગ્લેન્ડર નામની જીવલેણ બીમારી દેખાઈ આવી છે. આ બીમારી બેક્ટેરિયલ હોવાથી અન્ય પશુઓમાં તેનો ફેલાવો ઝડપથી ન વધે તે માટે આવાં ચેપગ્રસ્ત પશુઓને દવાયુક્ત ઈંજેક્શન આપીને મોતને ઘાટ ઉતારી દેવામાં આવે છે.